Diari Oficial de la Generalitat Valenciana


Sumari del DOGV 5489, del 13-04-2007 (2007/4609)

Informació pública de l'aprovació definitiva del Programa d'Actuació Integrada per gestió directa municipal de la Unitat d'Execució Oest-4 del Pla General d'Ordenació Urbana de l'Alcúdia.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5489

Data del DOGV
:   13-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4609


Data del document
:   03-04-2007

Organisme emissor
:   Ajuntament de l'Alcúdia

Tipus de document
:   Informació Pública

Descriptors 

:   * Alcúdia, l'
    * contracte d'obres
    * licitació
    * administració local
    * pla d'urbanisme
    * indústria de la construcció

El Ple de l'Ajuntament de l'Alcúdia, en sessió de data 2 d'abril de 2007, aprovà definitivament el Programa d'Actuació Integrada per gestió directa municipal de la Unitat d'Execució Oest-4 del Pla General d'Ordenació Urbana de l'Alcúdia. Esta unitat està ubicada entre els carrers d'Heretats, Mestre Serrano, sòl no urbanitzable i el sector 15 del Pla General i ordenada detalladament per este.  
El programa s'aprova sense modificació de l'ordenació estructural prevista en el Pla General i comprén la memòria, el projecte de reparcel·lació forçosa, redactat per l'oficina tècnica municipal, i el projecte d'urbanització redactat per l'assistència tècnica Arnandis Enginyers, SL.  
El mencionat programa va ser sotmés a informació pública, mitjançant Acord del Ple, de sessió de data 5 de desembre de 2006, notificat als titulars registrals i cadastrals, i publicat els anuncis preceptius al tauler d'edictes de la corporació, en el Butlletí Oficial de la Província de València, de data 9 de gener de 2007, Diari Oficial de la Comunitat Valenciana, de data 12 de gener de 2007, i en el diari Levante de data 29 de desembre de 2006. Finalitzat el termini d'informació pública, van ser resoltes les al·legacions en els termes que consten en l'expedient.  
El present anunci es publica en compliment del que disposa la Llei Urbanística Valenciana (Llei 16/2005, de 30 de desembre). Contra la present resolució o acord, que pot posar fi a la via administrativa, podrà formular recurs de reposició, en el termini d'un mes, davant del Ple de l'Ajuntament de l'Alcúdia. Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir del dia següent a la recepció de la notificació del mencionat acte o resolució, o des de la finalització del termini resolutori, l'interessat podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, segons el que establix l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
L'Alcúdia, 3 d'abril de 2007.- L'alcalde: Francesc Signes Núñez.